**Αγαπημένα μου παιδιά,**

**εύχομαι να είστε όλοι και όλες καλά!** Μέχρι να ανοίξουν πάλι τα σχολεία, η επικοινωνία μας θα είναι μέσω της ιστοσελίδας του σχολείου. Το υλικό που σας στέλνω είναι προαιρετικό και μπορείτε, αντί να το εκτυπώνετε, να το συμπληρώνετε ηλεκτρονικά ή να γράφετε τις απαντήσεις σας σε ένα τετράδιο ώστε όταν επιστρέψουμε στο αγαπημένο μας σχολείο να τις δούμε μαζί!

Με πολλή αγάπη, Στέλλα Κουρουζίδου

**Ενότητα: Ζωντανοί Οργανισμοί – Ζώα**

Σε αυτή την ενότητα μελετήσαμε πώς τα ζώα προσαρμόζονται στο περιβάλλον τους για να επιβιώσουν.

Στο αρχείο **«2. Μαθαίνω για τα σπάνια και τα απειλούμενα με εξαφάνιση ζώα της Κύπρου»**, μπορείτε να βρείτε πολλές πληροφορίες και να απαντήσετε στο τέλος κάποιες ερωτήσεις (μπορείτε να τις απαντήσετε σε π.χ. τετράδιο).

Στη συνέχεια, μπορείτε αν θέλετε, να επιλέξετε ένα από τα ζώα αυτά και με τη βοήθεια του αρχείου **«3. Δημιουργία Αφίσας Ζώου»** να ετοιμάσετε μια αφίσα στον Η.Υ. για να παρουσιάσετε το ζώο που διαλέξατε! Σε αυτό το αρχείο σας έχω γράψει κάποιες εισηγήσεις για το πώς να εργαστείτε. Μπορείτε όμως να κάνετε όποιες αλλαγές θέλετε εσείς!!!

Θα παρουσιάσετε τις εργασίες σας όταν επιστρέψουμε στο σχολείο! 😊